Румен Ченков
Музика

chitanka.info

На Нел

… Дори и тишината между нас

звучи като соната на Шопен.

И даже да не чувам твоя глас,

аз зная — мълком разговаряш с мен.

Без думи се разбираме със теб.

Нима със тях любов ще обрисуваш?!

Достатъчни са нашите ръце

и музика от танца им да чуваш.

Достатъчно е, тялото ми, в зной,

от твоето да тръпне и изгаря,

да не усеща нито миг покой,

а всеки миг — за нас — да се повтаря.

Достатъчно е с теб да сме едно,

във оня миг на страстна еуфория —

най-търсения израз на любов,

най-слушаната някога симфония.

14.06.2007 г.

Русе

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.